paragraph_text: Južnoslavenska ideja (ilirska ideja ili južnoslavenstvo odnosno jugoslavenstvo), ideja<ref>Slaven Ravlić, gl. ur., 2013. 2015., Hrvatska enciklopedija, mrežno izdanje, članak južnoslavenska ideja, URL: http://www.enciklopedija.hr/Natuknica.aspx?ID=29667, Leksikografski zavod Miroslava Krleže, Zagreb, pristupljeno 28. prosinca 2015. o kulturnom, nacionalnom i političkom povezivanju južnoslavenskih naroda, pri čemu su ti narodi shvaćani kao skup posebnih nacija ili kao jedna nacija. Tumači se i kao politička teorija južnoslavenskoga narodnog jedinstva u sklopu opće slavenske uzajamnosti koja se tijekom novije povijesti javljala u različitim oblicima. Po svojem postanku južnoslavenska ideja je u prvom redu hrvatska politička koncepcija kojom se zapravo željelo ojačati položaj Hrvatske u odnosu na Bečki dvor te ponovno uspostaviti jedinstvo hrvatskih zemalja, uz oslobođenje i kulturnih uzdisanje ostalih južnoslavenskih naroda.